A Ford intelligens ablakán a vakok is élvezhetik a táj szépségét



Az autó ablakára kivetített képek rezgéssé alakulnak, így a vak utasok is érezhetik a látványt

A fenséges hegyek látványa minden utazást emlékezetessé tesz, ám a vakok és gyengénlátók sajnos nem élhetik át ezt az élményt. Ezen változtat az intelligens ablak prototípusa, ami érzékelhetővé teszi számukra az út mellet futó táj látványát.

Az *Érezd a kilátást!* nevű innováció fotókon rögzíti a tájat, s mindezt erős kontrasztú monokróm képekké alakítja, amelyek – speciális LED-ek segítségével – az ablak üvegén jelennek meg.

A képet megérintve a szürke különböző árnyalatai más és más módon (összesen 255 különféle intenzitással) vibrálnak, így az utasok a tapintásuk révén reprodukálhatják az eléjük táruló tájat. Az *Érezd a kilátást!* ötletét a Ford of Italy és a GTB Roma dolgozta ki egy olasz startup, az Aedo együttműködésével, amely különleges eszközöket fejleszt a látássérültek számára.

Nézze meg a videót: [https://youtu.be/CDfqPMmNmmk](https://urldefense.proofpoint.com/v2/url?u=https-3A__youtu.be_CDfqPMmNmmk&d=DwMFaQ&c=qwStF0e4-YFyvjCeML3ehA&r=LKjfDKic6erwy3ZhD2mTZlBVfvn2DdtKgMINhJce2CU&m=aGOjBGWnxDHyt7jH_FywyJjWzJoH_ljc5x8NX3kLf_8&s=hC1F7j3o3DwJYqZwJhjZSL2Mx1LwbArZAolKvPYUyqs&e=)

“Arra törekszünk, hogy jobbá tegyük az emberek élettét, ez pedig fantasztikus lehetőséget kínált arra, hogy a vak utasok is átélhessék az autózás egyik örömteli részét. A technológia ugyan modern, de az alapötlet kifejezetten egyszerű, és még a mindennapos utakat is emlékezetes élménnyé avathatja,” mondta Marco Alù Saffi, a Ford of Italy szóvivője.

*További információ: Marco Alù Saffi (**malu@ford.com* *or +39 651 855624)*

